দিলান্থি অমরাতুঙ্গা

**দিলান্থি অমরাতুঙ্গা** একজন শ্রীলঙ্কান বিজ্ঞানী। তিনি একজন কোয়ান্টিটি সার্ভেয়ার (পরিমাণ জরিপকারী) যিনি দুর্যোগ প্রশমন, পুনর্গঠন এবং স্থিতিস্থাপকতা বিষয়ক গবেষণা ও আন্তর্জাতিক প্রকল্পগুলোর নেতৃত্ব দেন।

## প্রাথমিক জীবন ও শিক্ষা
অমরাতুঙ্গা শ্রীলঙ্কায় জন্মগ্রহণ করেন এবং তার শৈশব কাটে পানাদুরায়। তিনি মাধ্যমিক শিক্ষার জন্য বালিকাদের স্কুল বিশাখা বিদ্যালয়-এ পড়াশোনা করেন। ১৯৯৩ সালে তিনি মোরাতুয়া বিশ্ববিদ্যালয়-এর বিল্ডিং ইকোনমিক্স বিভাগ থেকে কোয়ান্টিটি সার্ভেয়িংয়ে প্রথম শ্রেণিতে বি.এসসি (অনার্স) ডিগ্রি লাভ করেন। ২০০১ সালে যুক্তরাজ্যের সালফোর্ড বিশ্ববিদ্যালয়-এর রিসার্চ ইনস্টিটিউট ফর দ্য বিল্ট অ্যান্ড হিউম্যান এনভায়রনমেন্ট থেকে তিনি পিএইচডি অর্জন করেন। তার গবেষণার বিষয় ছিল ‘থিওরি বিল্ডিং ইন ফ্যাসিলিটিস ম্যানেজমেন্ট পারফরম্যান্স মেজারমেন্ট: অ্যাপ্লিকেশন অফ কোর পারফরম্যান্স মেজারমেন্ট অ্যান্ড ম্যানেজমেন্ট প্রিন্সিপলস’।

## কর্মজীবন
অমরাতুঙ্গা একজন শিক্ষাবিদ, যিনি যুক্তরাজ্যের সালফোর্ড বিশ্ববিদ্যালয় (২০০৬-২০১৪) এবং হাডার্সফিল্ড বিশ্ববিদ্যালয়-এ (২০১৪-) প্রফেশরিয়াল পদে অধিষ্ঠিত রয়েছেন। ২০০৬ সালে তিনি সালফোর্ড বিশ্ববিদ্যালয়ে দুর্যোগ ব্যবস্থাপনা বিষয়ের অধ্যাপক নিযুক্ত হন। ২০০৯ থেকে ২০১৪ সালের মধ্যে অমরাতুঙ্গা সেন্টার ফর ডিজাস্টার রেজিলিয়েন্স-এর প্রধান এবং বিল্ট এনভায়রনমেন্ট স্কুলের সহযোগী প্রধান (আন্তর্জাতিক) হিসেবে দায়িত্ব পালন করেন। ২০১৪ সালে তিনি দুর্যোগ ঝুঁকি হ্রাস ও ব্যবস্থাপনা বিষয়ের অধ্যাপক এবং গ্লোবাল ডিজাস্টার রেজিলিয়েন্স সেন্টারের সহ-প্রধান হিসেবে হাডার্সফিল্ড বিশ্ববিদ্যালয়ে যোগ দেন।

অমরাতুঙ্গা বিশেষজ্ঞ জ্ঞানের অধিকারী এবং তিনি একাডেমিয়ায় বৈচিত্র্য ও অন্তর্ভুক্তির আন্তর্জাতিক সহযোগিতা ও প্রচারণায় যুক্ত। তিনি ৫৭টি দেশের সরকার, বেসরকারি সংস্থা (এনজিও) এবং সম্প্রদায়সহ ২৮৮টি গবেষণা অংশীদারের সাথে কাজ করেছেন। উদাহরণস্বরূপ, ২০১২ থেকে ২০১৫ সালের মধ্যে তিনি 'অ্যাকাডেমিক নেটওয়ার্ক ফর ডিজাস্টার রেজিলিয়েন্স টু অপ্টিমাইজ এডুকেশনাল ডেভেলপমেন্ট' নামক একটি তিন বছর মেয়াদী ইউরোপীয় অর্থায়িত প্রকল্পের সহ-নেতৃত্ব দেন। নাইজেরিয়ার তেল নিঃসরণ জনিত পরিবেশগত ক্ষতির ক্ষতিপূরণ নীতি ও অনুশীলনের ওপর অ্যালবার্ট, অমরাতুঙ্গা ও হেইগ (২০১৮)-এর পর্যালোচনাটি ন্যাশনাল অয়েল স্পিল ডিটেকশন অ্যান্ড রেসপন্স এজেন্সি কর্তৃক উদ্ধৃত হয়েছে।

২০১৮ সালে অমরাতুঙ্গা দ্য রয়্যাল একাডেমি অফ ইঞ্জিনিয়ারিং, দ্য একাডেমি অফ মেডিক্যাল সায়েন্সেস (যুক্তরাজ্য), দ্য ব্রিটিশ একাডেমি এবং রয়্যাল সোসাইটি কর্তৃক প্রতিষ্ঠিত ফ্রন্টিয়ার্স অফ ডেভেলপমেন্ট প্রোগ্রামের উদ্বোধনী সিম্পোজিয়ামের সহ-নেতৃত্ব দেন। সিম্পোজিয়ামটি রুয়ান্ডার কিগালিতে অনুষ্ঠিত হয়েছিল। এতে প্রারম্ভিক এবং মধ্য-কর্মজীবনের আন্তঃবিভাগীয় গবেষকরা অংশ নিয়েছিলেন যারা বিশ্বব্যাপী গণ-বাস্তুচ্যুতির কারণে সৃষ্ট চ্যালেঞ্জগুলো বিবেচনা করেছিলেন।

অমরাতুঙ্গা ইন্দোনেশিয়ার জন্য ২০১৯ সালের নিউটন পুরস্কারের সহ-প্রকল্প প্রধান এবং প্রাপক ছিলেন। এতে তার সাথে ছিলেন বান্দুং ইনস্টিটিউট অফ টেকনোলজি-এর হারকুন্তি রাহায়ু এবং হাডার্সফিল্ড বিশ্ববিদ্যালয়ের রিচার্ড হেইগ। তাদের গবেষণা ভারত মহাসাগরীয় সুনামি সতর্কীকরণ আন্তঃসরকারি সমন্বয় গোষ্ঠী এবং ইউনেস্কো-এর আন্তঃসরকারি মহাসাগরীয় কমিশনের সদস্য দেশগুলোর সুনামি প্রস্তুতি মূল্যায়নের পদ্ধতিতে প্রভাব ফেলেছে।

তিনি 'উইমেনস রেজিলিয়েন্স টু ডিজাস্টার' প্রোগ্রামের একজন বিশেষজ্ঞ। এই প্রোগ্রামের লক্ষ্য হলো দেশগুলোকে দুর্যোগ মোকাবিলায় লিঙ্গ-সংবেদনশীল সিদ্ধান্ত গ্রহণ এবং শাসন ব্যবস্থা গ্রহণে উৎসাহিত করা। অমরাতুঙ্গা ইউকে অ্যালায়েন্স ফর ডিজাস্টার রিসার্চ-এর স্টিয়ারিং কমিটিতে রয়েছেন, যা সরকারি পর্যায়ে দুর্যোগ গবেষণা প্রতিনিধিত্বকারী একটি গোষ্ঠী।

২০১০ সালে তিনি রিচার্ড হেইগের সাথে যৌথভাবে *ইন্টারন্যাশনাল জার্নাল অফ ডিজাস্টার রেজিলিয়েন্স ইন দ্য বিল্ট এনভায়রনমেন্ট* প্রতিষ্ঠা করেন এবং বর্তমানেও এর সহ-সম্পাদক হিসেবে কাজ করছেন।

অমরাতুঙ্গা রয়্যাল ইনস্টিটিউশন অফ চার্টার্ড সার্ভেয়ার্স, রয়্যাল জিওগ্রাফিক্যাল সোসাইটি (যুক্তরাজ্য), হায়ার এডুকেশন একাডেমি (যুক্তরাজ্য) এবং চার্টার্ড ম্যানেজমেন্ট ইনস্টিটিউট (যুক্তরাজ্য)-এর একজন ফেলো।

## প্রকাশনা
২০২১ সালে এলসেভিয়ার বিভি নেদারল্যান্ডস এবং স্ট্যানফোর্ড বিশ্ববিদ্যালয়ের একটি উদ্ধৃতি বিশ্লেষণে অমরাতুঙ্গা বিশ্বের শীর্ষ ২% বিজ্ঞানীদের একজন হিসেবে স্থান পান। তার গবেষণার মধ্যে রয়েছে ৯৮টি প্রবন্ধ, ৩৪টি অধ্যায়, ৩১টি কনফারেন্স প্রবন্ধ এবং ৩টি বইসহ অন্যান্য কাজ।

### বইসমূহ
* পোস্ট-ডিজাস্টার রিকনস্ট্রাকশন অব দ্য বিল্ট এনভায়রনমেন্ট: রিবিল্ডিং ফর রেজিলিয়েন্স   
* মাল্টি-হ্যাজার্ড আর্লি ওয়ার্নিং অ্যান্ড ডিজাস্টার রিস্কস 
* রিবিল্ডিং কমিউনিটিস আফটার ডিসপ্লেসমেন্ট: সাসটেইনেবল অ্যান্ড রেজিলিয়েন্স অ্যাপ্রোচেস 

## তথ্যসূত্র


## বহিঃসংযোগ
*
*

বিষয়শ্রেণী:শ্রীলঙ্কান নারী বিজ্ঞানী
বিষয়শ্রেণী:শ্রীলঙ্কান জরিপকারী
বিষয়শ্রেণী:দুর্যোগ ব্যবস্থাপনা
বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)